شەفەق نیوز/ نێچیروان بارزانی سەرۆک هەرێم کوردستان، ئمڕوو
شەممە، داوا لە پەرلەمان و حکومەت فیدڕاڵی، و هاوپەیمان ناودەوڵەتی دژوە ریخریاگ داعش
وە سەرپەرشتیاری ئەمریکا کرد، وەزوی جوولە بکەن تا بۆشاییە ئەمنیەگە لە ناوچە دابڕیایەکان
پڕەو بکریەێد، ئەوەیش لە پشت ئەو پەلامارە ک ریخریاگ داعش لەبان هێزەیل پێشمەرگە لە
کەرکوک جیوەجیی کرد.
سەرۆک بارزانی لە بەیاننامەیگ رەسیە ئاژانس شەفەق نیوز وت:
ئیمە ئەرا چەن جاریگ هووشداری حکومەت فیدڕاڵی و هاوپەیمان ناودەوڵەتی لە مەترسیەیل
ریخریاگ داعش و سوودگردن لە بۆشاییە ئەمنیەگە لە ناوچە دابڕیایەکان کردیمن.
وتیش؛ دووارە لەیراو داوا لە پەرلەمان و حکومەت فیدڕاڵی لە
عراق و هاوپەیمان ناودەوڵەتی دژوە داعش کەیمن کار وەزوی ئەرا دروسکردن هێزیگ هاوبەش
لە پێشمەرگە و سوپای عراق لە ناوچە دابڕیایەکان بکریەێد تا ئی ناوچەیلە لەلایەن بڕە
تیرۆرستەیل داعش وەکار ناوریەێد، چوونکە مەترسیەیل گەورایگ لە بان هەرێم کوردستان و
عراق هەس، و مەترسییگ لەبان ئاسایش گشت ناوچەگە و جهان هەس.
سەرۆک بارزانی وتیش؛ هەرێم کوردستان ئامادەس ئەرا هاوکاری
تەواوەتی وەخاتر دروسکردن ئی هێزە وە شیوەی زوییگ.
